

**REPUBLIKA HRVATSKA**

**ZAGREBAČKA ŽUPANIJA**

** OPĆINA DUBRAVICA**

**OPĆINSKO IZBORNO POVJERENSTVO**

**OPĆINE DUBRAVICA**

KLASA: 012-02/25-01/3

URBROJ: 238-40-04-25-7

Dubravica, 15. travnja 2025.

Na temelju članka 22. Odluke o izboru članova Vijeća mjesnih odbora Općine Dubravica („Službeni glasnik Općine Dubravica“ br. 02/2025), Općinsko izborno povjerenstvo Općine Dubravica propisuje

**O B V E Z A T N E U P U T E (br. 1)**

**o redoslijedu izbornih radnji i tijeku rokova po Odluci o izboru članova**

**Vijeća mjesnih odbora Općine Dubravica**

**I**

Općinsko vijeće Općine Dubravica na 26. sjednici održanoj 25. ožujka 2025. godine donijelo je Odluku o raspisivanju izbora za članove Vijeća mjesnih odbora na području Općine Dubravica te Odluku o izboru članova Vijeća mjesnih odbora Općine Dubravica. Odluke stupaju na snagu stupanjem na snagu Odluke Vlade Republike Hrvatske o raspisivanju izbora za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike i župane te njihove zamjenike, odnosno stupaju na snagu 15. travnja 2025. godine

***Izbori će se održati u nedjelju, 18. svibnja 2025.***

**II**

Rokovi teku od dana :

***16. travnja 2025. u 00:00 sati.***

**III**

Prijedlozi kandidacijskih lista za izbor članova Vijeća mjesnih odbora Općine Dubravica dostavljaju se Općinskom izbornom povjerenstvu Općine Dubravica najkasnije u roku od 14 dana od dana stupanja na snagu Odluke o raspisivanju izbora, dakle do

***29. travnja 2025. do 24:00 sata****.*

**IV**

Općinsko izborno povjerenstvo sastavit će i na oglasnoj ploči te na internetskim stranicama Općine Dubravica [www.dubravica.hr](http://www.dubravica.hr) objaviti sve pravovaljano predložene kandidacijske liste i zbirnu listu za pojedini mjesni odbor, kao i zbirne liste za sve mjesne odbore i to u roku od 48 sati od isteka roka za kandidiranje, dakle do

***1. svibnja 2025. do 24:00 sata***

**V**

Izborna promidžba počinje danom objave zbirne kandidacijske liste i traje zaključno do 24 sata prije dana održavanja izbora, dakle do:

***16. svibnja 2025. do 24:00 sata.***

**VI**

Zabrana izborne promidžbe (izborna šutnja), kao i svako objavljivanje privremenih rezultata ili procjena rezultata izbora traje u tijeku cijelog dana koji prethodi danu održavanja izbora, kao i na dan održavanja izbora do zaključno 19:00 sati, dakle:

***od 17. svibnja 2025. u 00:00 sati***

***do 18. svibnja 2025. u 19:00 sati.***

**VII**

Općinsko izborno povjerenstvo Općine Dubravica objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije 15 dana prije održavanja izbora, dakle do:

***2. svibnja 2025. do 24:00 sata****.*

**VIII**

Političke stranke dužne su odrediti članove pojedinih biračkih odbora i dostaviti njihova imena Općinskom izbornom povjerenstvu Općine Dubravica najkasnije 12 dana prije održavanja izbora, dakle do:

***5. svibnja 2025. do 24:00 sata****.*

Ne odrede li ih, odnosno ukoliko prijedlozi ne prispiju Općinskom izbornom povjerenstvu, Općinsko izborno povjerenstvo Općine Dubravica samostalno će odrediti članove biračkih odbora.

**IX**

Općinsko izborno povjerenstvo mora imenovati članove biračkih odbora najkasnije 10 dana prije dana održavanja izbora za članove Vijeća mjesnih odbora, dakle do:

***7. svibnja 2025. do 24:00 sata.***

**X**

Glasovanje traje neprekidno:

***18. svibnja 2025. od 7:00 do 19:00 sati****.*

Biračka mjesta se zatvaraju u 19:00 sati. Biračima koji su se zatekli na biračkom mjestu u 19:00 sati omogućit će se glasovanje i nakon 19:00 sati.

Birački odbori moraju u što kraćem roku dostaviti zapisnik o svom radu s ostalim izbornim materijalom Općinskom izbornom povjerenstvu Općine Dubravica, a najkasnije u roku od 12 sati od zatvaranja biračkih mjesta, dakle do:

***19. svibnja 2025. do 7:00 sati****.*

**XI**

Općinsko izborno povjerenstvo Općine Dubravica utvrdit će rezultate glasovanja na biračkim mjestima na svom području najkasnije u roku od 24 sata od zatvaranja biračkih mjesta, dakle do:

***19. svibnja 2025. do 19:00 sati****.*

**XII**

Kad utvrdi rezultate glasovanja za članove Vijeća mjesnih odbora za svaki mjesni odbor Općinsko izborno povjerenstvo Općine Dubravica bez odgode će objaviti rezultate izbora, sukladno zapisnicima o radu.

**XIII**

Ove Obvezatne upute objavit će se u „Službenom glasniku Općine Dubravica“ i na mrežnoj stranici Općine Dubravica [www.dubravica.hr](http://www.dubravica.hr) , a stupaju na snagu 15. travnja 2025. godine.

PREDSJEDNICA

Marija Filić, dipl. iur.